cyanic-selkie/wikianc huggingface dataset:
வெண்ணா ஆறு
மேற்கோள்கள்
பகுப்பு:சாத்தாரா மாவட்டம் கிருஷ்ணா ஆற்றின் துணையாறுகள் பகுப்பு:இந்திய ஆறுகள் பகுப்பு:மகாராட்டிர ஆறுகள்
ஆகஸ்டு ஃப்ரெட்ரிச் கேமரர்
ஆகஸ்ட் ஃப்ரெட்ரிச் கேமரர் (1767–1837) தென்னிந்தியாவில் ஒரு டேனிஷ் கிறிஸ்தவ மதபோதகராக இருந்தவர். அவர் திருக்குறளின் முதல் ஜெர்மன் மொழிபெயர்ப்பாளராக அறியப்படுகிறார்.
வாழ்க்கைக் குறிப்பு
ஆகஸ்ட் ஃப்ரெட்ரிச் கேமரர் டேனிஷ்-ஹாலே மிஷனின் ஒரு பகுதியாக 1791-ஆம் ஆண்டு மே 14-ஆம் தேதி அன்று டிரான்க்பார் என்று அன்று ஐரோப்பியர்களால் அழைக்கப்பட்ட தரங்கம்பாடிக்கு வந்தார். இவரது இப்பயணம் "டிரான்க்பார் மிஷன்" என்று அழைக்கப்படுகிறது. அவர் 1803-இல் திருக்குறளின் முதல் இரண்டு பாகங்களான அறத்துப்பாலையும் பொருட்பாலையும் ஜெர்மன் மொழியில் மொழிபெயர்த்து வெளியிட்டார். டிரான்க்பார் மிஷனின் கடைசி மதபோதகராக இருந்த இவர் 1837-இல் இறந்தார்.
மேற்கோள்கள்
பகுப்பு:தமிழ்-பிறமொழி மொழிபெயர்ப்பாளர்கள் பகுப்பு:தமிழ்-ஜெர்மானிய மொழிபெயர்ப்பாளர்கள் பகுப்பு:திருக்குறள் மொழிபெயர்ப்பாளர்கள்
ஐரீன் ஜோலியட் கியூரி
ஐரீன் இயோலியட்-கியூரி  (Irène Joliot-Curie, 12 செப்டம்பர் 1897 – 17 மார்ச் 1956) புகழ்பெற்ற நோபல் தம்பதிகளான மேரி கியூரி மற்றும் பியரி கியூரியின் மகளும் பிரெஞ்சு அறிவியலாளரும் ஆவார். செயற்கை முறையில் புதிய கதிரியக்கத் தனிமங்களை இவரும் இவரது கணவர் பிரெடரிக் ஜோலியட்-கியூரியும் இணைந்து 1935ஆம் ஆண்டில் வேதியியலுக்கான நோபல் பரிசினை வென்றனர். இதன்மூலம் இன்றுவரை ஒரு குடும்பத்திலிருந்து மிகக்கூடுதலான நோபல் பரிசு வென்ற பெருமை இவர்களது குடும்பத்திற்கு கிட்டியது. இவரது மக்கள் ஹெலன் மற்றும் பியரியும் சிறப்புமிக்க அறிவியலாளர்கள்.
மேற்கோள்கள்
பகுப்பு:1897 பிறப்புகள் பகுப்பு:1956 இறப்புகள் பகுப்பு:பிரெஞ்சு அறிவியலாளர்கள் பகுப்பு:பெண் அறிவியலாளர்கள் பகுப்பு:நோபல் வேதியியற் பரிசு பெற்றவர்கள் பகுப்பு:பிரான்சிய வேதியியலாளர்கள் பகுப்பு:நோபல் பரிசு பெற்ற பிரான்சியர்கள் பகுப்பு:பிரெஞ்சு இயற்பியலாளர்கள் பகுப்பு:பெண் வேதியியலாளர்கள் பகுப்பு:நோபல் பரிசு பெற்ற பெண்கள் பகுப்பு:பெண் இயற்பியலாளர்கள்
சங்க இலக்கியத்தில் மலைகள்
சங்க இலக்கியத்தில் மலைகளைப் பற்றிய செய்திகள் வருகின்றன. குன்று, வரை என்று அவை குறிப்பிடப்படுகின்றன. அந்த மலைப்பகுதியில் வாழ்ந்த மக்களைப் பற்றியும், அப்பகுதியை ஆண்ட அரசனைப் பற்றியும், அந்த மலையின் நிலவளம் பற்றியும் குறிப்புகள் வருகின்றன. அந்த மலைகளின் பெயர்கள் இங்குத் தொகுத்துக் காட்டப்படுகின்றன.
இங்குக் காணப்படும் ஒவ்வொரு மலையைப் பற்றியும் சங்கப்பாடல்கள் தெரிவிக்கும் கருத்துக்கள் தனித்தனியே பாடல் மேற்கோள்களுடன் இங்கு விரியும்.
அசாம் கண பரிசத் (முற்போக்கு)
அசோம் கன பரிசத் (முற்போக்கு) அல்லது அசோம் கன பரிசத் (பிரகதிசெல்) (Asom Gana Parishad (Pragatishel-Asom Gana Parishad (Progressive)- AGP(P))) இந்தியாவின் அசாம் மாநிலத்தின் பிரந்திய அரசியல் கட்சியாகும். இக்கட்சி முன்னாள் அசாம் முதல்வர் பிரபுல்ல குமார் மகந்தாவால் அசாம் கண பரிசத் கட்சியிலுருந்து கட்சி கட்டுபாட்டை மீறியதிற்காக 2005 இல் நீக்கப்பட்டதிற்குப் பின் துவக்கப்பட்டது. 2006ஆம் ஆண்டு சட்டமன்றத் தேர்தலில் இக்கட்சி வென்றது பிரபுல்ல குமார் மகந்தா நின்ற பர்ஹம்பூர் சட்டமன்றத் தொகுதி மட்டுமே.
மேற்கோள்கள்
பகுப்பு:இந்திய அரசியல் கட்சிகள் பகுப்பு:2005இல் நிறுவப்பட்ட அரசியல் கட்சிகள் பகுப்பு:அசாம் அரசியல் கட்சிகள்
வி. பா. சிங் பட்னோர்
விஜயேந்தர் பால் சிங் பட்னோர் (பிறப்பு 12 மே 1948) என்பவர் இந்திய அரசியல்வாதி ஆவார். இவர் பஞ்சாபின் 28வது ஆளுநராக இருந்தார். இவர் மாநிலங்களவை உறுப்பினராக 17 சூன் 2010 அன்று தேர்ந்தெடுக்கப்பட்டார். முன்னதாக இந்திய நாடாளுமன்றத்தின் 13வது மக்களவை மற்றும் 14வது மக்களவை உறுப்பினராக இருந்தார். இவர் ராஜஸ்தானின் பில்வாரா தொகுதியைப் பிரதிநிதித்துவப்படுத்தினார். 1999 முதல் 2009 வரை பாரதிய ஜனதா கட்சியின் உறுப்பினராகவும், 4 முறை ராஜஸ்தான் சட்டமன்ற உறுப்பினராகவும் (1977-80, 1985-90, 1993-98, 1998-99) இருந்துள்ளார்.
தனிப்பட்ட வாழ்க்கை
சிங் ராஜஸ்தானின் பட்னூரில் கோபால் சிங் மற்றும் ராஜ் கன்வர் நதாவாட் ஆகியோருக்கு மகனாகப் பிறந்தார். இவர் அஜ்மீரில் உள்ள மாயோ கல்லூரியில் ஆங்கிலம் மற்றும் வணிக மேலாண்மையில் இளங்கலை முடித்தார். சிங் அல்கா சிங்கை 25 நவம்பர் 1978-ல் மணந்தார். இவர்களுக்கு அவிஜித் என்ற மகனும், திவிஜா என்ற மகளும் உள்ளனர்.
தொழில்
பட்னோர் 1977-80, 1985-90, 1993-98 மற்றும் 1998-99 வரை ராஜஸ்தான் சட்டமன்ற உறுப்பினராக இருந்தார். 1988 முதல் 1999 வரை ராஜஸ்தான் அரசில் நீர்ப்பாசனத் துறை அமைச்சராக இருந்தார். 15 ஆண்டுகளுக்கும் மேலாக பாஜக சங்கதன் ராஜஸ்தானின் துணைத் தலைவராக இருந்தார்.
2003-2004ல் சரிஸ்காவில் அனைத்துப் புலிகளும் வேட்டையாடப்பட்டபோது - சரிஸ்கா தோல்விக்குப் பிறகு, 2005 முதல் 2009 வரை, ராஜஸ்தான் அரசாங்கத்தின் சரிஸ்காவில் (ராஜஸ்தான்) புலிகளுக்கு மறுவாழ்வு அளிக்கும் சிறப்புப் பணிக்குழுவின் தலைவராக இருந்தார். ரத்னாதம்பூர் புலிகள் காப்பகத்திலிருந்து புலிகளை இடமாற்றம் செய்வதன் மூலம் புலிகளின் மறுவாழ்வு பெற்றது.
இவர் 17 ஆகத்து 2016 அன்று பஞ்சாபின் ஆளுநராக நியமிக்கப்பட்டார். இவர் 30 ஆகத்து 2021 அன்று பதவி விலகினார்.
வெளி இணைப்புகள்
பகுப்பு:14வது மக்களவை உறுப்பினர்கள் பகுப்பு:13வது மக்களவை உறுப்பினர்கள் பகுப்பு:வாழும் நபர்கள் பகுப்பு:1948 பிறப்புகள்
இராமகங்கை
இராமகங்கை (Ramganga) என்பது கங்கை ஆற்றின் துணை ஆறாகும். இது இந்தியாவின் உத்தரகண்ட் மாநிலத்தில் உருவாகிறது.
இராமகங்கை மேற்கு
இராமகங்கை மேற்கு ஆறு துததோலி அல்லது தூததோலி எல்லைகளிலிருந்து உருவாகிறது
ஆற்றோட்டம்
இராமகங்கை ஆறு இந்திய மாநிலமான உத்தராகண்டம் மாநிலத்தின் பாரி கர்வால் மாவட்டத்தில் உள்ள துததோலி மலையின் தெற்கு சரிவுகளில் உருவாகிறது. "தீபாவளி கல்" என்று அழைக்கப்படும் இந்த நதியின் மூலமானது கெய்செய்ன் தெஹ்சில் (30.08333°N, 79.3°W) அமைந்துள்ளது. இந்த ஆறு கெய்சைன் நகரத்தின் வழியே பாய்கிறது, இருப்பினும் இந்த நகரம் நதியை விட மிக உயரத்தில் அமைந்துள்ளது. இந்த ஆறு அல்மோரா மாவட்டத்தில் குமாவோனின் நுழைந்து ஆழமான குறுகிய சகுதியா தெகசில் உள்ளே செல்கிறது. அங்கிருந்து வெளியேறி, தென்மேற்காக திரும்பி தடகட்டல் நதியுடன் இணைந்து அக்ணடு, உலோகபகாரியின் தென்கிழக்கு எல்லை பாய்ந்து, அதே திசையில் ஞானை அடைந்து, துணாகிரியிலிருந்து இடது புறமாக வரும் காரோகாடுடன் இணைகிறது. வலது புறத்தில் பாண்ட்ணாகால் வருகிறது.
ஏற்கனவே ஒரு பெரிய நதியாக இருக்கும் இராமகங்கை, உத்தரப்பிரதேசத்தின் பிஜ்னோர் மாவட்டத்தில் உள்ள கலகர் என்ற சமவெளியில் நுழைகிறது. இங்கு நீர்ப்பாசனம் மற்றும் நீர் மின் உற்பத்தி நோக்கத்திற்காக ஆற்றில் அணை கட்டப்பட்டுள்ளது. இங்கிருந்து சுமார் 15 மைல் தொலைவில் இது கோவுடன் இணைகிறது. அதன் பின்னர் மொராதாபாத் மாவட்டத்திற்குள் நுழைகிறது. இங்கு வண்டல் தாழ்வான பகுதிகளில் தென்கிழக்கு திசையில் மிக வேகமாகப் பாய்கிறது. மேலும் தாகூத்வாரா மற்றும் காந்த் தெகசில்களுக்கு இடையிலான எல்லையை உருவாக்குகிறது. இராமகங்கை மொராதாபாத்தில் பல துணை நதிகளைப் பெறுகிறது, இவை அனைத்தும் இதன் இடது கரையில் உள்ளன. இவற்றில் பெரும்பாலானவை தரை நீரோடைகள் தெற்கு அல்லது தென்மேற்கு நோக்கிப் பாய்கின்றன. இவற்றில் முதன்மையானது குமாவோன் மலைகளிலிருந்து தோன்றி சுர்ஜன்னகருக்கு அருகிலுள்ள இராமகங்கைவில் சேரும் பிகா ஆகும். தாகூத்வாராவின் வடமேற்கு பகுதியை வடிகட்டிய காலியா நீரோடை, தவுலத்பூர் டைக்ரியில் இராமகங்கைவில் இணைகிறது. தேலா நதியுடன் இணைந்தபின், இராமகங்கை அதன் வலது கரையில் அமைந்துள்ள மொராதாபாத் நகரத்தின் வழியாகப் பாய்ந்து தல்பட்பூருக்கு அருகிலுள்ள ராஜேரா ஆற்றுடன் இணைகிறது. இந்த நதி இராம்பூர் மாவட்டத்தை நோக்கி மேலும் தொடர்கிறது, அங்கு சாகாபாத் தெகசில் சாம்ரவில் அருகே கோசி ஆற்றுடன் இணைகிறது. இது மொராதாபாத்தின் அதே திசையுடனும் வலுவான நீரோட்டங்களுடனும் இராம்பூரைக் கடந்து பரேலி மாவட்டத்தை அடைகிறது. இடது|thumb| [[பரேலி|பரேலியில் இராமகங்கை]]
இராமகங்கை பரேலி மாவட்டத்தின் வழியாகத் தென்கிழக்கு திசையில் பாய்கிறது. இதனுடன் பக்ரா மற்று கிச்சாவின் (பைகுல்) ஒருங்கிணைந்த ஓடை இடது புறமாக இணைகிறது. வலது புறத்தில் ககன் நதி இணைகிறது. பின்னர் 10 கி.மீ. தூரமுள்ள பரேலி நகரினை அடைகிறது. இங்கு இதன் இடது பக்கத்தில் தியோரனியன் மற்றும் நகாதியா நதிகள் இணைகிறது. இரண்டு நதிகளும் பரேலி வழியாகப் பாய்கின்றன. செப்டம்பர்-அக்டோபர் மாதங்களில் பரேலிக்கு அருகிலுள்ள சவுபாரி கிராமத்தில் கங்கா தசரா தினத்தில் ஆற்றின் கரையில் ஆண்டு கண்காட்சி நடத்தப்படுகிறது. பதாயூன் மற்றும் ஷாஜகான்பூரிலிருந்து மற்றும் ஹர்தோய் மாவட்டம் வழியாகப் பாய்ந்து, இறுதியாகக் கங்கை ஆற்றில் கன்னோசிக்கு எதிரில் இணைகிறது. இந்த ஆற்றின் மொத்த தூரம் 373 மைல் ஆகும்.
இராமகங்கை கிழக்கு
இராமகங்கை கிழக்கு என்று அழைக்கப்படும் மற்றொரு இராமகங்கை உத்தராகண்டம் மாநிலத்தின் பித்தோராகர் மாவட்டத்தில் உள்ள நமிக் பனிப்பாறையிலிருந்து உருவாகி தென்கிழக்கு நோக்கிப் பாய்கிறது. இந்த நதி ஏராளமான சிறிய மற்றும் பெரிய ஆறுகளுடன் சேர்ந்து, இறுதியாக பித்தோராகர் காட் அருகே இராமேசுவரில் சர்ஜு நதியுடன் இணைகிறது. சர்ஜு மகாளிகாளி (ஷர்தா) ஆறுடன் இணைகின்றது.
மேற்கோள்கள்
பகுப்பு:இந்திய ஆறுகள் பகுப்பு:கங்கையின் துணை ஆறுகள் பகுப்பு:உத்தரப் பிரதேச ஆறுகள்
பழனிசெட்டிபட்டி அணை
பழனிசெட்டிபட்டி அணை என்பது தமிழ்நாட்டிலுள்ள தேனி மாவட்டம் பழனிசெட்டிபட்டியின் கிழக்குப் பகுதியில் செல்லும் முல்லைப் பெரியாற்றின் குறுக்காக கட்டப்பட்டுள்ள ஒரு தடுப்பணை ஆகும். பழனியப்பன் செட்டியார் என்பவரால் கட்டப்பட்டுள்ள இந்த அணையின் மேற்பகுதியில், பழனிசெட்டிபட்டி பகுதியிலுள்ள விவசாய நிலங்களுக்குத் தேவையான நீரைக் கொண்டு செல்வதற்கான வாய்க்கால் ஒன்று உள்ளது. ஆங்கிலேயர் ஆட்சிக்காலத்தில் இந்த அணையைக் கட்டுவித்த பழனியப்பன் செட்டியார் குடும்பத்தினருக்கு இந்த அணையிலிருந்து தேவையான நீரை எடுத்துக் கொள்ளவும், அணையைப் பராமரிக்கும் பொறுப்பும் செப்புப் பட்டயமாக எழுதி வழங்கப்பட்டு இருப்பதாக பழனியப்பன் செட்டியார் வாரிசுகள் தெரிவிக்கின்றனர். மேலும் இந்த அணையைச் சுற்றியுள்ள பகுதிகளையும் இந்தக் குடும்பத்தினருக்கு வழங்கியதாகவும் அவர்கள் தெரிவிக்கின்றனர். இதனால் விவசாய நிலங்களுக்குத் தேவையான தண்ணீரை பழனியப்பன் செட்டியார் வாரிசுகளால் அமைக்கப்பட்டுள்ள பழனியப்பா பாசன பரிபாலன சபை எனும் அமைப்பால் நீர்ப்பாசனத்திற்கான வாய்க்கால்கள், தடுப்பணைகள், மதகுகள் போன்றவை அமைக்கப்பட்டு அவர்களாலேயே நிர்வகிக்கப்பட்டு வருகிறது. இந்த அணையின் மேற்பகுதியில் சில உள்ளாட்சி அமைப்புகளுக்கான குடிநீரேற்று நிலையங்கள் அமைக்கப்பட்டுள்ளன.
நீர்ப்பாசனத்திற்கான வாய்க்கால்கள்
விவசாய நிலங்களுக்கு நீர் அளிக்கும் பொறுப்பு தமிழ்நாடு அரசின் பொதுப்பணித்துறையின் கீழ் இருந்தாலும், இந்த ஊரில் பழனியப்பா பாசன பரிபாலன சபை எனும் அமைப்பின் நிர்வாகத்தின் கீழ் உள்ளது. பழனிசெட்டிபட்டி அணையின் மேல் பகுதியில் பிரிக்கப்படும் வாய்க்கால் வழியாக கொண்டு செல்லப்படும் தண்ணீர் முதலில் மணல்வாரி என அழைக்கப்படும் பகுதியில் தடுக்கப்பட்டு அதிலிருந்து தண்ணீரின் ஒரு பகுதி பிரிக்கப்படுகிறது. இந்தத் தண்ணீர் மதகுகள் வழியாகக் கீழ்பகுதிக்குக் கொண்டு வரப்படுகிறது. இப்பகுதியிலுள்ள வாய்க்காலில் சலவைத் தொழிலாளர்கள் சலவை செய்வதற்கான வசதிகள் செய்யப்பட்டுள்ளன. இந்த மணல்வாரியிலிருந்து பிரிந்து வரும் நீர் சிறிய அருவி போல் கீழே விழுகிறது. இது பார்க்க அழகாக இருப்பதுடன், குளிப்பதற்கும் வசதியுடையதாக இருக்கிறது. மணல்வாரிப் பகுதிக்கு அடுத்ததாக முருகிப் பகுதி என அழைக்கப்படும் இடத்தில் ஒரு தடுப்பணை கட்டி அங்கிருந்து வயல்களுக்குத் தேவையான நீர் கொண்டு செல்லும் வாய்க்காலுக்குச் செல்வதற்கேற்றவாறு மதகுகள் அமைக்கப்பட்டுள்ளன.
குடிநீரேற்று நிலையங்கள்
இந்த அணையின் மேற்பகுதியில் தேனி - அல்லிநகரம் நகராட்சிக்கான இயல்நீர் குடிநீரேற்று நிலையம் உள்ளது. இந்தக் குடிநீரேற்று நிலையத்திலிருந்து எடுக்கப்படும் நீர் சுத்திகரிக்கப்பட்டு தேனி - அல்லிநகரம் நகராட்சிப் பகுதி மக்களுக்கு வினியோகிக்கப்பட்டு வருகிறது. இது தேனி நகரின் 75 சதவிகிதக் குடிநீர்த் தேவையை நிறைவேற்றுகிறது. பழனிசெட்டிபட்டி பேரூராட்சிக்கான குடிநீர்த் தேவையினை நிறைவு செய்ய பழனிசெட்டிபட்டி பேரூராட்சிக்கான உறைகிணறு குடிநீரேற்று நிலையமும் இங்கு அமைந்துள்ளது. இது தவிர வேறு சில கிராமங்களுக்கான குடிநீரேற்று நிலையங்களும் அணையின் மேற்பகுதியில் அமைக்கப்பட்டுள்ளன.
கருப்பசாமி கோயில்
பழனிசெட்டிபட்டி அணையின் மேற்குப் பகுதியில் அமைந்துள்ள பனைமரத் தோப்பினுள் கருப்பசாமிக் கோயில் ஒன்று உள்ளது. இக்கோயில் தெய்வமான கருப்பசாமி இவ்வூரின் காவல் தெய்வமாக உள்ளதாக இந்த ஊர் மக்கள் தெரிவிக்கின்றனர்.
பகுப்பு: தேனி மாவட்டம் பகுப்பு:தேனி மாவட்டத்திலுள்ள அணைகள்
ஆற்று ஆலா
இது காக்கை அளவு இருக்கும். சுமார் 43 செ.மீ. நீளம் கொண்டதாக இருக்கும். நன்கு பிளவுபட்ட வாலும் நீண்ட கூரான இறக்கைகளும் கொண்டது. குட்டையான சிவந்த கால்களை கொண்டது. அலகின் நிறம் நல்ல மஞ்சள், குளிர்காலத்தில் கரும்புள்ளிகளோடும் கோடுகளோடும் காணப்படும் தலை. கோடையில் நல்ல கருப்பு நிறமாக மாறும்.
காணப்படும் பகுதிகள்
ஆறுகளில் மணற்பாங்கான திட்டுக்களைச் சார்ந்து காணலாம். பெரிய நீர்நிலைகளின் மீதும் பறந்து இரை தேடும். இறக்கைகளை மடக்கி நீரில் பாயும் இது. வெளிப்படும்போது அலகில் மீன் இருக்கக் காணலாம். இறக்கைளில் ஒட்டியிருக்கும் நீரினை உலுக்கியபடி பறந்தபடியே மீனின் தலை முதலில் உள்ளே செல்லும்படி விழுங்கும் இரை தேடி முடிந்தபின் பலவும் கூட்டமாக ஆற்று மணலில் காற்று வீசும் திசையைப் பார்த்தபடி அமர்ந்திருக்கும் இரவுப் பொழுதையும் மணல் மேடுகளிலேயே கழிக்கும். thumb|சிமோகா புர்லே ஏரியில் ஆற்று ஆலா
உணவு
பெரும்பாலும் மீன்கள். இறால் வகை உயிரினங்களையும், நீரில் உள்ள பூச்சிகளையும் உண்ணும். thumb|Immature|இளம் பறவை
இனப்பெருக்கம்
மார்ச் முதல் மே வரை ஆற்று மணல் மேடுகளில் சிறுகுழி பறித்து பலவும் அருகருகே 3 முதல் 4 முட்டைகள் இடும். அணைக்கரை அருகே கொள்ளிடத்தில் மே மாதத்தில் இவை இனப்பெருக்கம் செய்த குறிப்பு உள்ளது.
மேற்கோள்கள்
பகுப்பு:ஆலா பகுப்பு:தமிழ்நாட்டில் காணப்படும் பறவைகள் பகுப்பு:நீர்ப் பறவைகள் பகுப்பு:தெற்காசியப் பறவைகள் பகுப்பு:தென்கிழக்காசியப் பறவைகள்
சார்லஸ் பொரோமெயோ
சார்லஸ் பொரோமெயோ (Charles Borromeo, Carlo Borromeo, Carolus Borromeus, 1538–1584) என்பவர் மிலான் உயர்மறைமாவட்டத்தின் கர்தினால்-பேராயராக 1564 முதல் 1584 வரை இருந்தவர் ஆவார். புனித லொயோலா இஞ்ஞாசி, புனித பிலிப்பு நேரி போன்று இவரும் கத்தோலிக்க மறுமலர்ச்சியில் பெரும் பங்கு வகித்தவர் ஆவார். கத்தோலிக்க திருச்சபையினை சீர்திருத்தி புத்துயிர் அளிக்கும் விதமாக இவர் பலவற்றை செய்தார். குறிப்பாக குருத்துவத்துக்கான பயிற்சி மடங்கள் பலவற்றை இவர் துவங்கினார். கத்தோலிக்க திருச்சபையில் இவர் புனிதர் என ஏற்கப்படுகின்றார். இவரின் விழா நாள் 4 நவம்பர் ஆகும்.
வாழ்க்கை சுருக்கம்
இத்தாலியில் பிறந்த இவர் தனது 12ஆம் அகவையில் மடத்தில் சேர்ந்து தனது 25ஆம் அகவையில் குருத்துவ குருத்துவத் திருநிலைப்பாடு பெற்றார். குடிமைச் சட்டவியல் மற்றும் திருச்சபைச் சட்டவியல் ஆகியவற்றைக் கற்று, முனைவர் பட்டத்தை (Doctorate in utroque iure) டிசம்பர் 6, 1559இல் பெற்றார். திருத்தந்தை நான்காம் பயஸ் (ஜோவான்னி ஆஞ்செலோ  மெடிசி) இவரது தாயின் சகோதரனாவர். அவர் இவரை கர்தினாலாகவும் மிலான் நகரின் பேராயராகவும் உயர்த்தினார். திருச்சபையை ஆள்வதில் திருத்தந்தைக்கு இவர் பேருதவியாய் இருந்தார். உரோமையிலிருந்துகொண்டு திருச்சபைக்காக உழைத்தார்.
நான்காம் பயஸின் இறப்புக்குப்பின்பு திருத்தந்தை ஐந்தாம் பயஸின் அனுமதியுடன் இவர் மிலான் நகருக்கு ஆயராக நியமிக்கப்பட்டு பணியாற்றச் சென்றார். தமது மறைமாவட்டத்தை இவர் சீர்திருத்த தொடங்கினார். இவர் செய்த முயற்சிகளால் திருச்சபை செழித்து ஓங்கியது. திருச்சபைக்கு இவர் பல நன்மைகள் செய்தார். திரிதெந்தின் பொதுச்சங்கம் வெற்றியுடன் முடிய இவர் பேருதவி செய்தார். அந்த சங்கத்தின் தீர்மானங்களை தமது மறைமாவட்டத்தில் நடைமுறைக்கு கொண்டுவந்தார்.
கல்லூரிகளும் குருமடங்களும் கட்டுவித்து அங்கு குருக்களுக்கு உதவியாக இருக்கும்படி சிறந்த நூல் நிலையம் ஒன்று ஏற்படுத்தினார். கொள்ளை நோய் காலத்தில் நோயாளிகளுடனும் சாகக் கிடந்தவர்களுடனும் தங்கி அவர்களுக்கு பேருதவி செய்யும்படி தமது உடைமைகளைக் கொடுத்தார்.
மேற்கோள்கள்
பகுப்பு:1538 பிறப்புகள் பகுப்பு:1584 இறப்புகள் பகுப்பு:இத்தாலியின் கிறித்தவப் புனிதர்கள் பகுப்பு:அழியா உடல் உள்ள கிறித்தவப் புனிதர்கள் பகுப்பு:கத்தோலிக்க மறுமலர்ச்சி பகுப்பு:இத்தாலிய கர்தினால்கள் பகுப்பு:மிலான் நகரின் பேராயர்கள்
நடு அந்தமான் தீவு
நடு அந்தமான் தீவு (Middle Andaman Island) இந்தியாவின் அந்தமான் தீவுகளின் நடுப் பகுதியில் உள்ள தீவு ஆகும். இதன் மொத்தப் பரப்பளவு 1,536 கிமீ². இங்கு வங்காளிகள், தமிழர், மலையாளி குடியேறிகள் உட்பட ஜாரவா பழங்குடி மக்களும் பெருமளவு வாழ்கின்றனர். வேளாண்மை, மற்றும் தோட்டப் பயிர்ச்செய்கை ஆகியன இத்தீவு மக்களின் முக்கிய தொழிலாகும்.
இத்தீவின் கரையோரப் பகுதி 2004 ஆழிப்பேரலையின் போது சேதத்திற்குள்லானது, ஆனாலும் அந்தமான் தீவுகளின் ஏனைய தீவுகளுடன் ஒப்பிடும் போது சேதங்கள் இங்கு குறைவே.
நடு அந்தமானின் முக்கிய நகரங்கள் ரங்காட், பில்லிகிரவுன்ட், கடம்தாலா, பக்குல்டாட்டா, பேதாப்பூர் ஆகியனவாகும். வடக்கு நகர் மாயாபந்தர் நடு அந்தமானில் இருந்தாலும், வடக்கு அந்தமான் தீவினால் நிருவகிக்கப்படுகிறது.
மேற்கோள்கள்
பகுப்பு:அந்தமான் நிக்கோபார் தீவுகளின் தீவுகள்
சங்கப்பாடல் பேசும் ஆறுகள்
சங்கப்பாடல்களில் ஆறுகள் பலவற்றின் பெயர்கள் வருகின்றன. சில பாடல்கள் ஆற்றின் வளத்தைப் பற்றிப் பேசுகின்றன. சில அந்த ஆற்றுநில மன்னனைக் குறிப்பிடுகின்றன. சில அந்த ஆற்றங்கரை மக்களைப் பற்றிப் பேசுகின்றன. இங்கு அந்த ஆற்றின் பெயர்கள் தொகுக்கப்பட்டுள்ளன. அதனோடு தொடர்புள்ள செய்திகளை அந்தந்த ஆற்றின் தலைப்பின் கீழ் இக் கட்டுரையின் பகுப்பில் காணலாம்.
உசாத்துணை
பகுப்பு:சங்க காலப் புவியியல்
நுக்கு'அலோபா
நுக்கு'அலோபா (Nukuʻalofa) என்பது தொங்கா இராச்சியத்தின் தலைநகரம் ஆகும். இது தொங்கா தென் தீவுகளில் தொங்காடப்பு தீவின் வட கடற்கரையில் அமைந்துள்ளது.
2015 இல் தீவு உருவாக்கம்
சனவரி 2015 இல், 1 km சுற்றளவுள்ள ஒரு புதிய தீவு எரிமலை எழுச்சியினால் உருவாகியது. இத்தீவு தலைநகரிலிருந்து 65 கி.மீ தூரத்தில் அமைந்துள்ளது.
வெளி இணைப்புகள்
பகுப்பு:ஓசியானியா தலைநகரங்கள் பகுப்பு:தொங்கா
மந்தரை
மந்தரை மகாராணி கைகேயியின் பணிப்பெண்களில் ஒருத்தி. இவளை கூனி என்றும் அழைப்பார்கள். இவள் இராமன் மீது வெறுப்புற்றிந்தாள். இராமன் அரசனாவதை அவள் விரும்பவில்லை. கைகேயியின் மகன் பரதன் அரசனாக வேண்டும் என்றே விரும்பினாள். அதனால், கைகேயியைத் தூண்டி விட்டு இராமன் அரசனாவதைத் தடுக்க எண்ணினாள். கைகேயியும் கூனியின் ஆலோசனைப்படி இராமன் பதினான்கு ஆண்டுகள் காட்டில் வாழவேண்டும் என்றும் தனது மகனான பரதன் அரசனாக வேண்டும் என்றும் தசரத மன்னனிடம் வரம் கேட்டுப் பெற்றாள்.
பகுப்பு:இராமாயணக் கதைமாந்தர்கள்
மதுக்கரை
மதுக்கரை (ஆங்கிலம்:Madukkarai), இந்தியாவின் தமிழ்நாடு மாநிலத்தில் அமைந்துள்ள கோயம்புத்தூர் மாவட்டத்தில் மதுக்கரை வட்டம் மற்றும் மதுக்கரை ஊராட்சி ஒன்றியம் ஆகியவற்றின் தலைமையிட நகரமும், நகராட்சியும் ஆகும். மேற்கு தொடர்ச்சி மலையை ஒட்டியுள்ள இந்நகராட்சியில் உள்ள மக்கள் ஏசிசி சிமெண்ட் ஆலை மற்றும் இதர தொழிற்சாலைகளில் பணிபுரிபவர்கள் மற்றும் சிலர் விவசாயம் செய்பவர்கள் ஆவார்.
2021-இல் நகராட்சியாக தரம் உயர்த்துதல்
16 அக்டோபர் 2021 அன்று மதுக்கரை பேரூராட்சியை, நகராட்சியாக உருவாக்குவதற்கான அரசாணையை நகராட்சி நிர்வாகம் மற்றும் குடிநீர் வழங்கல் கூடுதல் தலைமைச் செயலாளர் சிவதாஸ் மீனா வெளியிட்டார்.
நகராட்சி அமைவிடம்
இந்நகராட்சி, கோயம்புத்தூரிலிருந்து 11 கி.மீ. தொலைவில் உள்ளது. இதனருகே ஒத்தக்கல்மண்டபம் 12 கி.மீ. தொலைவில் உள்ளது.
நகராட்சியின் அமைப்பு
21.47 ச.கி.மீ. பரப்பும், 22 வார்டுகளும், 117 தெருக்களும் கொண்ட இந்நகராட்சி,  கிணத்துக்கடவு  (சட்டமன்றத் தொகுதி)க்கும், பொள்ளாச்சி மக்களவைத் தொகுதிக்கும் உட்பட்டது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி, இந்நகராட்சி 8,153 வீடுகளும்,  30,357 மக்கள்தொகையும் கொண்டது.
புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 311 மீட்டர் (1020 அடி) உயரத்தில் இருக்கின்றது.
ஆதாரங்கள்
பகுப்பு:கோயம்புத்தூர் மாவட்டம் பகுப்பு:தமிழ்நாடு மாநிலத்திலுள்ள ஊர்களும் நகரங்களும் கோயம்புத்தூர் மாவட்டத்திலுள்ள ஊர்களும் நகரங்களும்
பால் கிர்பாட்ரிக்
பால் கிர்பாட்ரிக் (சூலை 21, 1894 - டிசம்பர்  26, 1992)  எக்சு-கதிர் நுண்ணோக்கியை ஆல்பர்ட் பேசுவுடன் இணைந்து கண்டறிந்தார். இவை வானியலில் நட்சத்திரக் கூட்டங்களின் எக்சு-கதிர் படங்களை எடுக்கவும் மற்றும் மருத்துவத்துறையிலும் பயன்படுகிறது. இசுட்டான்போர்டு பல்கலைக்கழகத்தின் இயற்பியல் துறையில் இவரின் பெயரில் ஒரு விருது உருவாக்கப்பட்டுள்ளது. இயற்பியல் இளம் பட்டதாரிகளுக்கு சிறந்த முறையில் கற்பிக்கும் பட்டதாரிகளுக்கு இவ்விருது வழங்கப்படுகிறது.
மேற்கோள்கள்
பகுப்பு:1894 பிறப்புகள் பகுப்பு:1992 இறப்புகள் பகுப்பு:நுண்ணோக்கியியலாளர்கள்
உப்பிலிடுதல் (உணவு)
வலது|thumb|250x250px|கடல் உப்பு சேர்க்கப்பட்டு உணவுகள் பதப்படுத்தப்படுகின்றன. thumb|ப்ராக் உப்புத்தூள் #1 என்பது உப்பு மற்றும் சோடியம் நைட்ரைட் கலந்த ஒரு கலவை. சதாரண உப்பிலிருந்து இதை வேறுபடுத்த இளஞ்சிவப்பு நிறம் சேர்க்கப்படுகிறது உப்பிலிடுதல் (salting) என்பது சமையல் உப்பைப் பயன்படுத்தி உணவுகளைப் பதப்படுத்தி வைக்கும் ஒரு முறை. ஊறுகாய் செய்தல், உப்பு நீரை பயன்படுத்தி பதப்படுத்தல் ஆகிய துறைகளில் இது பயன்படுகிறது. இது உணவைப் பாதுகாக்கும் முறைகளில் பழமையான முறை. மீன்களை உப்பிலிட்டு கருவாடாக மாற்றுதல் மற்றும் இறைச்சி வகைகளை உப்பிலிட்டு பதப்படுத்தி வைக்கும் முறைகள் பழங்காலம் முதலே மக்கள் பயன்படுத்தி வரும் முறைகள். ரன்னர், பீன்ஸ் மற்றும் முட்டைக்கோஸ் போன்ற காய்கறிகளையும் இந்த முறையில் பதப்படுத்தி வைக்கலாம்.
பாக்டீரியா, பூஞ்சை மற்றும் பிற நோய்களை உருவாக்க சாத்தியமுள்ள நுண்ணுயிரிகள் உப்புச்சூழலில் வாழ இயலாது. உப்புச்சூழலில் இவ்வகை நுண்ணுயிரிகள் இறந்து விடும் அல்லது தற்காலிகமாக செயல்படாமல் இருக்கும்.
உப்பிலிடுதல் முரை 19 ஆம் நூற்றாண்டில் கண்டுபிடிக்கப்பட்டது. சாதரணமாக சாம்பல் நிறத்துக்கு மாறும் இறைச்சிகள் உப்பிலிட்டு வைத்தால் சிகப்பு நிறமாக மாறிவிடுகிறது. அந்த கால மக்கள் சிவப்பு நிற உணவை அதிகமாக விரும்பியதால் உப்பிலிடுதல் பிரபலமானது. மேலும் உப்பிலிடுதல் உணவினை ஆரோக்கியமாக வைத்திருப்பதோடு தவிர்த்து பாக்டீரியா சிதைவிலிருந்தும் பாதுகாக்கப்படுகிறது.
மேற்கோள்கள்
பகுப்பு:உணவு பதப்படுத்தல்
கோவிலாம்பூண்டி முனியப்பர் கோயில்
கோவிலாம்பூண்டி முனியப்பர் கோயில் தமிழ்நாட்டில் கடலூர் மாவட்டம், கோவிலாம்பூண்டி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மேலதிருப்பந்துருத்தி வரதராஜபெருமாள் கோயில்
மேலதிருப்பந்துருத்தி வரதராஜபெருமாள் கோயில் தமிழ்நாட்டில் தஞ்சாவூர் மாவட்டம், மேலதிருப்பந்துருத்தி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பாஞ்சராத்திர முறைப்படி ஒருகாலப் பூசை நடக்கின்றது. மார்கழி மாதம் இராபத்து,பகல்பத்து,தனுர்பூஜை, முக்கிய திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
யூபம் (தூண்)
யூபம் என்பது கொடிக்கம்பம்.
இக்காலத்தில் கோயில்களில் நடப்பட்டிருக்கும் கொடிக்கம்பம் போல நடப்படுவது.
வேள்வி செய்யும் இடங்களிலும், வெற்றி பெற்ற களங்களிலும் இது நடப்படும்.
நெட்டிமையார் என்னும் புலவர் முதுகுடுமிப் பெருவழுதி என்னும் பாண்டிய அரசனைப் பாடும்போது நீ நாட்டிய வெற்றித்தூண் அதிகமா, வேள்வித்தூண் அதிகமா எனக் கூறி வியக்கும்போது அந்தத் தூண்களை யூபம் எனக் குறிப்பிடுகிறார்.
கருங்குழலாதனார் என்னும் புலவர் சோழன் கரிகாற் பெருவளத்தான் போர்களத்திலேயே வேதவேள்வி யூபநெடுந்தூண் நாட்டியது பற்றிக் குறிப்பிடுகிறார்.
ஏழாம் பதிற்றுப்பத்தின் தலைவன் செல்வக்கடுங்கோ வாழியாதன் என்னும் சேரமன்னன் வெற்றிக்களத்தில் யூபம் நட்டது பற்றிய குறிப்பு உள்ளது.
அடிக்குறிப்பு
பகுப்பு:சங்ககால விளையாட்டுகள்
வெள்ளங்குளி ஊராட்சி
வெள்ளங்குளி ஊராட்சி (Vellanguli Gram Panchayat), தமிழ்நாட்டின் திருநெல்வேலி மாவட்டத்தில் உள்ள அம்பாசமுத்திரம் வட்டாரத்தில் அமைந்துள்ளது. இந்த ஊராட்சி, அம்பாசமுத்திரம் சட்டமன்றத் தொகுதிக்கும் திருநெல்வேலி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4661 ஆகும். இவர்களில் பெண்கள் 2408 பேரும் ஆண்கள் 2253 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
பேட்டை நாராயணசுவாமி கோயில்
பேட்டை நாராயணசுவாமி கோயில் தமிழ்நாட்டில் திருநெல்வேலி மாவட்டம், பேட்டை என்னும் ஊரில் அமைந்துள்ள பெருமாள் கோயிலாகும்.
கோயில் அமைப்பு
இக்கோயிலில் நாராயண சாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. மரபுவழி அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. ஆனி மாதம் திருஏடுவாசிப்பு திருவிழா முக்கிய திருவிழாவாக நடைபெறுகிறது. மாசி மாதம் வைகுண்டர் பிறந்த நாள் திருவிழாவாக நடைபெறுகிறது.
மேற்கோள்கள்
பகுப்பு:திருநெல்வேலி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கோடங்கிபாளையம் ஊராட்சி
கோடங்கிபாளையம் ஊராட்சி (Kodangipalayam Gram Panchayat), தமிழ்நாட்டின் கோயம்புத்தூர் மாவட்டத்தில் உள்ள கிணத்துக்கடவு வட்டாரத்தில் அமைந்துள்ளது. இந்த ஊராட்சி, கிணத்துக்கடவு சட்டமன்றத் தொகுதிக்கும் பொள்ளாச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 ஆகும். இவர்களில் பெண்கள் 8291 பேரும் ஆண்கள் 7540 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கிணத்துக்கடவு ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
கோபால்ட்(II) சிடீயரேட்டு
கோபால்ட்(II) சிடீயரேட்டு (Cobalt(II) stearate) C36H70CoO4.என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கோபால்ட்டு உலோகமும் சிடீயரிக் அமிலமும் சேர்ந்து இந்த உலோகச் சேர்மம் உருவாகிறது. கோபால்ட் சிடீயரேட்டு சேர்மம் ஓர் உலோக சோப்பு, அதாவது கொழுப்பு அமிலத்தின் உலோக வழித்தோன்றல் என வகைப்படுத்தப்படுகிறது.
இயற்பியல் பண்புகள்
கோபால்ட்(II) சிடீயரேட்டு ஓர் ஊதா நிறச் சேர்மமாக பல்வேறு விதமான  படிக அமைப்புகளில் தோன்றுகிறது.
நீரில் இது கரையாது.
பயன்கள்
கோபால்ட்(II) சிடீயரேட்டு இரப்பருக்கான உயர் செயல்திறன் பிணைப்பு முகவராகும். இயற்கை இரப்பர், சிசுட்டீன், சிடைரீன்-பியூடடாடையீன் இரப்பர் மற்றும் இவற்றின் சேர்மங்களுடன் பித்தளை அல்லது துத்தநாகம் பூசப்பட்ட எஃகு தண்டு அல்லது உலோகத் தகடுகள் மற்றும் பல்வேறு வெற்று எஃகு ஆகியவற்றுடன் எளிதில் பிணைப்பை ஏற்படுத்திக் கொள்ள வல்லதாகும். குறிப்பாக பித்தளையுடன் பல்வேறு தடிமன்களில் முலாம் பூசுவதற்கு. கோபால்ட் சிடீயரேட்டு ஏற்றதாகும்.
மேற்கோள்கள்
பகுப்பு:கோபால்ட் சேர்மங்கள் பகுப்பு:சிடீயரேட்டுகள்
கரும்வெருகு
கரும்வெருகு அல்லது நீலகிரி மார்ட்டின் (Nilgiri marten, Martes gwatkinsii) என்பது தென்னிந்தியாவில் காணப்பபடும் ஒரேயொரு மார்ட்டின் இன விலங்கு. இது நீலகிரி மலையிலும் அதனை ஒட்டியுள்ள மேற்குத் தொடர்ச்சி மலைப்பகுதிகளிலும் காணப்படுகிறது. மார்ட்டின் எனப்படுவது முசுட்டெலிடே எனும் குடும்பத்தைச் சேர்ந்த ஊனுன்னி விலங்கு.
தோற்றக்குறிப்பு
இவ்விலங்கு மஞ்சள் கழுத்து மார்ட்டினை ஒத்திருந்தாலும் சற்றுப் பெரியது. மண்டையோட்டின் அமைப்பும் மாறுபட்டது. வால் தவிர உடல் 55 முதல் 65 செ.மீ நீளமும் வால் 40 முதல் 45 செ.மீ நீளமும் இருக்கும். எடை ஏறத்தாழ 2.1 கிலோ கொண்டது.
பரவல்
நீலகிரி மலைப்பகுதியிலும் குடகின் தென்பகுதியிலும் திருவிதாங்கூர் பகுதியிலும் காணப்படுகிறது.
பழக்கவழக்கங்கள்
இது பகலில் வேட்டையாடும் பகலாடி விலங்கு. மரத்தை வாழிடமாகக் கொண்டிருந்தாலும் அவ்வப்போது தரைக்கு வருகிறது. சிறு பாலூட்டிகள், பறவைகள், சிக்காடா பூச்சி முதலாவற்றை உணவாகக் கொள்கிறது.
உசாத்துணை
பகுப்பு:பாலூட்டிகள் பகுப்பு:மேற்குத் தொடர்ச்சி மலையின் அக இட விலங்குகள் பகுப்பு:மேற்குத் தொடர்ச்சி மலையின் விலங்கினங்கள்
மிதிலை
சனகன் என்னும் அரசன் ஆட்சி செய்ததாக இராமாயணம் எனும் நூல் கூறும் விதேக நாட்டின் தலைநகரம் மிதிலையாகும். இங்கு குழந்தையாயிருந்த சீதையைப் பூமியில் புதைந்திருந்த பெட்டியிலிருந்து கண்டெடுத்து மன்னன் சனகன் அவளை வளர்த்ததாக இராமாயணம் கூறுகிறது. சீதையின் சுயம்வரம் இங்கு நடந்தது.
சனகன் அரசன் ஏர் உழுது கொண்டிருக்கும் பொழுது அவருடைய நிலத்தில் ஒரு பெண் குழந்தையைக் கண்டெடுத்தார் அக்குழந்தைக்கு சீதை என்று பெயரிட்டார். மிதிலை நாட்டில் சிவன் வரமாக கொடுத்த வில் ஒன்று இருந்தது, அவ்வில்லை யார் எடுத்து நாண் ஏற்றுகிறார்களோ அவர்களுக்கே சீதையுடன் சுயம்வரம் நடைபெறும் என அறிவிக்கப்பட்டது, ஆனால் எந்த இளவரசனாலும் அப்போட்டியில் வெல்ல முடியவில்லை, இறுதியாக இராமன் அப்போட்டியில் வென்று சீதையை திருமணம் செய்துகொண்டார். மன்னர் சனகனின் இளைய சகோதரனின் மூன்று புதல்விகளை முறையே, இலக்குவன், பரதன் மற்றும் சத்ருக்கனன் மணந்து கொண்டனர்.
மேற்கோள்கள்
இரஜாஜி எழுதிய இராமாயணம். வால்மிகி எழுதிய இராமாயணம்
பகுப்பு:இராமாயண நிகழிடங்கள் பகுப்பு:பண்டைய நகரங்கள்
நெய்வேலிப் புத்தகக் கண்காட்சி
பத்து நாட்கள்
இக்கண்காட்சி பத்து நாட்கள் நடைபெறும். ஒவ்வொரு நாளும் தமிழ் அறிஞர்கள், இலக்கிய ஆர்வலர்கள் போன்றோர் சிறப்பு விருந்தினர்களாகக் கலந்து கொண்டு உரை நிகழ்த்துகின்றனர். இந்த அரங்கில், இலக்கிய உரைகள், மாயாஜாலம், மெல்லிசை, பட்டிமன்றம், நகைச்சுவை நாடகங்கள், பரதநாட்டியம் உள்ளிட்ட கலை நிகழ்ச்சிகளும் நடத்தப் பெறும். இந்தக் கண்காட்சியில் ஒவ்வொரு நாளும் ஒரு எழுத்தாளர், ஒரு புத்தக வெளியீட்டாளர் நெய்வேலி பழுப்பு நிலக்கரி நிறுவனத்தினால் பாராட்டிச் சிறப்பிக்கப்படுவர். தினமும் புதிய நூல்கள் வெளியிடப்படும். நெய்வேலி படைப்பாளிகளின் குறும் படங்கள் திரையிடப்படும்.
2012 ஆம் ஆண்டு புத்தகக் கண்காட்சி
2012 ஆம் ஆண்டுக்கான புத்தகக் கண்காட்சி நெய்வேலி பழுப்பு நிலக்கரி நிறுவன அரங்கில் 29-06-2012 ல் தொடங்கி 08-07-2012 அன்று முடிவடைந்தது.
வெளி இணைப்புகள்
பகுப்பு:தமிழ்நாட்டில் புத்தகக் கண்காட்சிகள்
இராதாநல்லூர் ஊராட்சி
இராதாநல்லூர் ஊராட்சி (Radhanallur Gram Panchayat), தமிழ்நாட்டின் நாகப்பட்டினம் மாவட்டத்தில் உள்ள சீர்காழி வட்டாரத்தில் அமைந்துள்ளது. இந்த ஊராட்சி, சீர்காழி சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5196 ஆகும். இவர்களில் பெண்கள் 2560 பேரும் ஆண்கள் 2636 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாகப்பட்டினம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தேயுடா (நாட்டுப்புற இசை)
தேயுடா (Deuda) ( देउडा   ) அல்லது தேயுடா கேல் என்பது நேபாள  நாட்டுப்புற நடனத்தின் ஒரு வகையாகும். இது நேபாளத்தின் தூரமேற்கு பிரதேசம் மற்றும் கர்னாலி மாகாணங்களிலும், இந்தியாவின் உத்தராகண்டம் மாநிலத்தின் குமாவுன் பிரிவிலும் நிகழ்த்தப்படுகிறது. இது கௌரா போன்ற பல்வேறு பண்டிகைகளின் போது நிகழ்த்தப்படுகிறது. ஒருவரது கைகளை ஒருவர் பிடித்துக் கொண்டு ஒரு வட்டமாக நின்றுகொண்டு டியூடா பாடல்களைப் பாடி நடனம் ஆடுகின்றனர். இது கர்னாலி மாகாணத்தின் கலாச்சார பாரம்பரியத்தின் ஒரு பகுதியாக கருதப்படுகிறது.
டெய்லேக், கலிகோட், சூம்லா, அச்சாம், பஜாங், டோட்டி, டடேல்துரா, பைத்தடி, பாசூரா மற்றும் தார்ச்சுலா போன்ற பாடல்களில் தேயுடா பாடல்கள் மிகவும் பிரபலமானவை. இது ஆண் மற்றும் பெண் குழுவால் பாடப்படுகிறது. இது கௌர பர்வா போன்ற விருந்துகள் மற்றும் பண்டிகைகளின் போது நிகழ்த்தப்படுகிறது.
சொற்பிறப்பியல் மற்றும் வரலாறு
தேயுடா என்ற வார்த்தைக்கு சாய்ந்த அல்லது வளைந்த என்று பொருள். நடனத்தின் போது கால்கள் சாய்ந்த விதத்தில் நகர்த்தப்படுவதால் இவ்வாறு அழைக்கப்படுகிறது. நடனத்தின் போது பாடப்படும் பாடல் ஒரு பறவையின் பெயரால் நயாவுலி என்றும் அழைக்கப்படுகிறது. ஜாஜர்கோட் மாவட்டத்தில் இந்த நடனம் தாச்சா என்று அழைக்கப்படுகிறது.
இந்த நடன வடிவம் சூம்லா மாவட்டத்தின் சிஞ்சா பள்ளத்தாக்கில் உள்ள பழமையான கச மல்ல இராச்சியத்தில் தோன்றியதாக கூறப்படுகிறது. நடனம் பின்னர் பள்ளத்தாக்கின் அண்டை பகுதிகளில் பரவியது.
ஆண்களும் பெண்களும் ஒரு குழுவை உருவாக்கி, ஒரு வட்டத்தில் நடனமாடும்போது கைகளைப் பிடித்துக் கொள்கிறார்கள். எந்த இசைக்கருவியும் இல்லாமல் பாடல் பாடப்படுகிறது. தொலைதூர-மேற்கு மற்றும் மத்திய-மேற்கு பகுதிகளில் பேசப்படுகின்ற காஸ் மொழியில் தேயுடா பாடல்கள் உள்ளன. பாடலின் வசனம் ஆண்/பெண் குழுவின் கேள்விக்கும் எதிர் குழுவின் பதிலுக்கும் இடையில் மாறி மாறி வருகிறது. தாடி பாக்கா, ரட்டேரி, ஹட்கேயுலி மற்றும் தாமரி போன்ற பல துணை வகைகள் தேயுடாவில் உள்ளன.
பாடல்
தேயுடா நடனப் பாடல் நாட்டுப்புற வசனத்தில் பாடப்படுகிறது. எழுத்தின் கட்டமைப்பைப் பொறுத்தவரை, இது ஒரு வரிசையில் 14 எழுத்துக்களைக் கொண்டுள்ளது. இந்நிகழ்ச்சியின் போது பாடப்படும் பாடல்கள் அரசியல், சமூகம், உள்நாட்டு, காதல் போன்ற பல்வேறு வகைகளாக உள்ளது. பாடல் வரிகள் பாடல் மற்றும் தாள இயற்கையில் உள்ளன. சில பாடல் வரிகளில் கடந்த காலத்தில் நேபாள மக்களின் வீரம் பற்றிய விளக்கம் போன்ற வரலாற்று கூறுகளும் இருக்கலாம் என்று கருதப்படுகிறது.
சான்றுகள்
பகுப்பு:நேபாள பண்பாடு பகுப்பு:நாட்டுப்புறவியல்
வாகுபி காசுரி
வாகுபி காசுரி (Wahbi Khazri, وهبي خزري; பிறப்பு 8 பெப்ரவரி 1991) துனீசியத் தொழில்முறை கால்பந்தாட்ட வீரர். இவர் லீக் 1 கழகமான ரென்னசிற்கு சுந்தர்லாந்து கழகத்திடமிருந்து கடனாகத் தரப்பட்டுள்ளார். பன்னாட்டுப் போட்டிகளில் துனீசியத் தேசிய காற்பந்து அணிக்காக ஆடுகிறார். இவ்வணிகளில் தாக்கும் நடுக்கள வீரராகவும் பக்கவாட்டு வீரராகவும் விளையாடுகின்றார்.
இவர் தமது காற்பந்தாட்ட வாழ்நாளை பாஸ்தியா கழகத்தில் தொடங்கினார். 183 ஆட்டங்களில் 34 கோல்கள் அடித்து தேசிய வாகையர் போட்டியிலும் லீக் 2 போட்டிகளிலும் தொடர்ந்து இரு பருவங்களில் வெற்றியை ஈட்டித் தந்தார். போர்தொவில் 18 மாதங்களைக் கழித்த காசுரி சனவரி 2016இல் சுநர்லாந்து கழகத்தில் இணைந்தார். 2017-18ஆம் பருவத்தில் ரென்னசு கழகத்திற்கு கடனாகத் தரப்பட்டுள்ளார்.
காசுரி துனீசிய 20 கீழோர் அணியிலும் 21 கீழோர் அணியிலும் ஆடியுள்ளார். மூத்தோர் போட்டிகளில் 2013இலிருந்து பங்கேற்கிறார். துனீசியாவிற்காக ஆபிரிக்கா நாடுகள் கோப்பையில் மூன்று முறையும்   2018 உலகக்கோப்பை காற்பந்து போட்டியிலும் பங்கேற்றுள்ளார்.
வெளி இணைப்புகள்
பகுப்பு:துனீசியக் கால்பந்தாட்ட வீரர்கள் பகுப்பு:1991 பிறப்புகள் பகுப்பு:2018 உலகக்கோப்பை காற்பந்து வீரர்கள்
இந்திய கவுன்சில்கள் சட்டம், 1861
இந்திய கவுன்சில்கள் சட்டம், 1861 (Indian Councils Act 1861) ஐக்கிய இராச்சியத்தின் நாடாளுமன்றத்தால் 1861 இல் இயற்றப்பட்ட ஒரு சட்டம். இது பிரித்தானிய இந்தியாவின் அரச பிரதிநிதி (வைஸ்ராய்) மற்றும் மாகாண ஆளுனர்களின் நிருவாகக் குழுக்களுக்கு சட்டமியற்றும் உரிமைகளை அளித்தது. இதனால் ஆலோசனை வழங்கும் அமைப்புகளாக இருந்த நிருவாகக் குழுக்கள் அமைச்சரவை அமைப்புகளாக மாற்றப்பட்டு அவற்றின் உறுப்பினர்கள் குறிப்பிட்ட துறைகளுக்குப் பொறுப்பேற்றனர். இந்திய வைஸ்ராயின் நிருவாகக் குழுவில் ஆறு சாதாரண உறுப்பினர்கள் இடம் பெற்றிருந்தனர். அவர்கள் உள்துறை, வருவாய், நிருவாகம், சட்டம், நிதி, பொதுப்பணிகள் போன்ற துறைகளுக்குப் பொறுப்பேற்றனர். இவர்களைத் தவிர, இந்தியப் படையின் முதற்பெரும் தளபதியும் சிறப்பு உறுப்பினராக நிருவாகக் குழுவில் இடம் பெற்றார். உறுப்பினர்கள் எடுக்கும் முடிவுகளைப் புறந்தள்ள வைஸ்ராய்க்கு அதிகாரம் வழங்கப்பட்டிருந்தது. இச்சட்டம் கல்கத்தாவில் செயல்பட்ட வைஸ்ராயின் நிருவாகக் குழுவுக்கு பிரித்தானிய இந்தியா முழுவதும் அதிகாரம் செலுத்த உரிமை வழங்கியது.
மேற்கோள்கள்
பகுப்பு:இந்தியாவில் சட்டம்
எஜமான்
கதைக்கரு
வானவராயன் (ரஜினிகாந்த்) ஊருக்கு எஜமான் (ஊர்த்தலைவர்), மக்களின் அன்பைப் பெற்றவர். தன்னுடைய தாத்தா பாட்டியுடன் வசித்து வருகிறார். இவருடைய ஆலோசனைப்படி, ஊர்மக்கள் பொதுத்தேர்தலைப் புறக்கணிக்கின்றனர், அதனால் இவருடைய பங்காளியான வல்லவராயனின் (நெப்போலியன்) பகையைப் பெறுகிறார். வானவராயன், இருவருக்கும் முறைப்பெண் ஆன வைதீஸ்வரியை (மீனா) மணப்பதால் இப்பகை மேலும் வலுப்பெறுகிறது. இதன் காரணமாக வைதீஸ்வரிக்கு நச்சு கலந்து கொடுக்க, அவருடைய கருப்பை பாதிப்புக்குள்ளாகி மலட்டுத்தன்மை உருவாகின்றது.
வானவராயனை மகிழ்ச்சிப்படுத்துவதற்காக தான் கர்ப்பமாக இருப்பதாக பொய் கூறி நடிக்கும் வைதீஸ்வரி, ஒரு கட்டத்திற்குமேல் நஞ்சு உண்டு தற்கொலை செய்து கொள்கிறார். இறக்கும்போது பொன்னியை (ஐஸ்வர்யா) திருமணம் செய்துகொள்ளுமாறு வாக்குறுதி வாங்கிக்கொண்டு உயிரிழக்கிறார். அதன்பிறகு வல்லவராயனை எவ்வாறு எதிர்கொள்கிறார், மக்களின் மனதில் திரும்பவும் எஜமானனாக எவ்வாறு திகழ்கிறார் என்பதை காட்சிப்படுத்தியுள்ளார் இயக்குனர்.
வானவராயன் பொன்னியை மணந்து கொள்வது போலவும், அவர்களுக்கு பிறக்கும் மகளுக்கு வைதீஸ்வரி என்று பெயர் வைப்பதாகவும், டிவிடி குறுந்தட்டில் பதிவு செய்யப்பட்டுள்ளது.
வெளி இணைப்புகள்
பகுப்பு:1993 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:ரசினிகாந்து நடித்துள்ள திரைப்படங்கள் பகுப்பு:மனோரமா நடித்த திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:கவுண்டமணி நடித்த திரைப்படங்கள் பகுப்பு:செந்தில் நடித்த திரைப்படங்கள் பகுப்பு:எம். என். நம்பியார் நடித்த திரைப்படங்கள் பகுப்பு:நெப்போலியன் நடித்த திரைப்படங்கள் பகுப்பு:மீனா நடித்த திரைப்படங்கள்
சத்திப்பட்டு ஊராட்சி
சத்திப்பட்டு ஊராட்சி (Sathipattu Gram Panchayat), தமிழ்நாட்டின் விழுப்புரம் மாவட்டத்தில் உள்ள கோளியனூர் வட்டாரத்தில் அமைந்துள்ளது. இந்த ஊராட்சி, விழுப்புரம் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1592 ஆகும். இவர்களில் பெண்கள் 805 பேரும் ஆண்கள் 787 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அரசு மேல்நிலைப் பள்ளி, வெண்ணாவல்குடி
அரசு மேல்நிலைப்பள்ளி, வெண்ணாவல்குடி (Government High Secondary School Vennavalkudi) இந்தியாவின் தமிழ்நாட்டில் உள்ள புதுக்கோட்டை மாவட்டம், திருவரங்குளம் ஊராட்சி ஒன்றியம், ஆலங்குடி வட்டம், வெண்ணாவல்குடி என்ற கிராமத்தில் அமைந்துள்ளது.
1970 ஆம் ஆண்டு நிறுவப்பட்ட இப்பள்ளி, தமிழ்நாடு அரசு பள்ளிக்கல்வித்துறையின் கீழ் செயல்படுகிறது. இருபாலரும் பள்ளியில் படிக்கின்றனர். தலைமை ஆசிாியா், ஆசிாியா் ஆசிாியைகள் மற்றும் பெற்றோா் ஆசிாியா் கழகம், சுற்று வட்டார கிராம பொதுமக்கள் ஆகிய அனைவாின் பங்களிப்புடனும் பள்ளி இயங்கி வருகிறது. இப்பள்ளியில் 6 முதல் 10 ஆம் வகுப்பு வரை தமிழ் மற்றும் ஆங்கில வழி கற்றல் முறையிலும், 11 மற்றும் 12் ஆம் வகுப்புகள் தமிழ் வழி கற்றல் முறையிலும் பயிற்றுவிக்கப்படுகின்றன.
சீருடை, காலனிகள், புத்தகப்பை, பாடநூல்கள், நோட்டுப்புத்தகங்கள், பேருந்து பயண அட்டை, விளையாட்டுப் போட்டிகளில் பங்கேற்பு போன்ற அனைத்து தமிழக அரசின் நலத்திட்டங்களும் இப்பள்ளியில் செயல்படுத்தப்படுகிறது.
மேற்கோள்கள்
பகுப்பு:புதுக்கோட்டை மாவட்டத்திலுள்ள அரசுப் பள்ளிகள் பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
இல்லறவியல் (திருக்குறள்)
திருக்குறளின் அறத்துப்பால், பாயிரவியல், இல்லறவியல், துறவறவியல், ஊழியல் ஆகிய நான்கு இயல்களைக் கொண்டுள்ளது.
அதிகாரங்கள்
இல்லறவியலில் இருபது அதிகாரங்கள் அடங்கியுள்ளன.
பகுப்பு:திருக்குறள் பகுப்பு:திருக்குறள் ஆய்வு நூல்கள்
பிர்ரிய வெற்றி
பிர்ரிய வெற்றி (பிர்ரிக் வெற்றி, Pyrrhic victory) என்பது பெரும் இழப்புகளுடன் அல்லது பெருவிலை கொடுத்துக் கிடைக்கும் வெற்றி. இப்படிப்பட்ட வெற்றி இன்னொன்று கிட்டுமெனில் இறுதியில் தோல்வியே ஏற்படும் என்று பொருள்.
பகுப்பு:சொற்பொருளியல்
Pyrrhos
சூத்திரம்
சூத்திரம் என்னும் சொல் இலக்கண நூலிலுள்ள பாடலைக் குறிக்கும். இதனை நூற்பா என வழங்குகிறோம்.
சூத்திரம் சில எழுத்துக்களால் இயன்று செய்யுள் நடையில் இருக்கும். விரிவாகச் சொல்லவேண்டிய உரையை உள்ளே அடக்கிக்கொண்டிருக்கும். நுட்பமும் ஒட்பமும் கொண்டிருக்கும். அசைக்க முடியாத உண்மைகளைக் கூறும். அளக்க முடியாத அரும்பொருளைக் கொண்டிருக்கும். பலவகையான பயன்களை மொழிக்கு நல்கும். கண்ணாடி நிழல்போல் மொழியின் இயல்பை உள்ளபடியே வெளிப்படுத்தும். மொழிச் செய்திகளை விடுபடாமல் கூறும். காரணம் காட்டியும் எடுத்துக்காட்டுகள் தந்தும் விரித்துரைக்கும். சூத்திரத்தில் சொல்லப்படுவதைக் காட்டுவது காண்டிகை-உரை. சூத்திரம் வெளிப்படையாகச் சொல்லாமல் குறிப்பால் உணர்த்தும் செய்திகளும் உண்டு. (விருத்தி)உரை இதனை வெளிப்படுத்தும்.
அடிக்குறிப்பு
பகுப்பு:தொல்காப்பியம்
மறுபக்கம் (புதினம்)
எழுத்தாளர் பொன்னீலனின் கரிசல், புதியதரிசனங்கள் ஆகிய புனைவுகளைத் தொடர்ந்து மறுபக்கம் புதினம் 2010இல் வெளிவந்தது. 1972இல் எழுதத் தொடங்கி 2010இல் இவர் இந்நாவலை வெளியிட்டார்.இப்புதினத்திற்குரிய வரலாற்றுத் தரவுகளாக இவர் பயன்படுத்தியது வி. நாகமய்யா, டி.கே. வேலுப்பிள்ளை ஆகிய திருவாங்கூர் உயர் அதிகாரிகள் எழுதிய திருவாங்கூர் மாநிலக் குறிப்பேடுகள் (Travancore State Manual) மற்றும் நீதிபதி பி. வேணுகோபால் விசாரணைக்குழு அறிக்கை. இத்தரவுகளின்வழிச் சேகரிக்கப்பட்ட சமூக அசைவுகளின் தொடர்ச்சியாக 1982 இல் நடந்த மண்டைக்காட்டுக் கலவரத்தையும் ஆசிரியர் இணைத்துக்கொள்கிறார்.
வரலாற்றுக் குறிப்புகளும் புராணச் செய்திகளும்
திருவிதாங்கூர் சமஸ்தான வரிவிதிப்புக் கொடுமைகள், தோள் சீலைப் போராட்டம் என அறியப்பட்ட சாணார்கள் போராட்டம், வைகுண்டசாமி அய்யாவழி இயக்கம், குமாரகோவில் அக்கினிக்காவடிப் போராட்டம், பிரம்ம சமாஜ இயக்கம், அக்கினிக் காவடி போராட்டம், கன்னியாகுமரி மாவட்டத்தைத் தமிழ்நாட்டுடன் இணைப்பதற்காக நடைபெற்ற போராட்டம், மணியங்கர எதிர்ப்புப் போராட்டம், உலக்கைப் போராட்டம், பற்றிய செய்திகள் உள்ளிட்ட எல்லா வரலாற்றுக் குறிப்புகளும்,  மண்டைக் காட்டு அம்மன் வரலாறு, பத்ரகாளி அம்மன் வரலாறு, குமரி அம்மன் வரலாறு எனப் புராணச் செய்திகளும் இப் புதினத்தில்   இடம்பெற்றுள்ளன.
மேற்கோள்கள்
பகுப்பு:புதினங்கள் பகுப்பு:வரலாற்றுத் தமிழ்ப் புதினங்கள் பகுப்பு:2010 தமிழ் நூல்கள்
பஞ்சோபசாரம்
மனிதன் வாழ்விற்கு அடிப்படை ஆதாரங்களாக விளங்கும் நிலம், நீர், நெருப்பு, காற்று மற்றும் ஆகாயம் எனும் ஐந்து வசதிகளை வழங்கிய கடவுளுக்கு நன்றி செலுத்தும் விதமாக இந்து சமயத்தைச் சேர்ந்தவர்கள் தங்கள் வழிபாட்டில் தாங்கள் வணங்கும் கடவுளுக்கு ஐந்து விதமான செயல்களைச் செய்கின்றனர். இது பஞ்சோபசாரம் எனப்படுகிறது.
அவை
-இவற்றில் சந்தனமிடுதல் நிலத்தையும் (பிருதிவி தத்துவம்), பூக்கள் போட்டு அர்ச்சனை செய்வது ஆகாயத்தையும், தீபம் காட்டுதல் நெருப்பையும், தூபமிடுதல் வாயுவையும், உணவு படைத்தல் நீரையும் குறிக்கிறது.
சைவ சமய பஞ்ச உபசாரங்கள்
சைவ சமய முழுமுதல் இறைவனான சிவபெருமானுக்குச் செய்யும் உபசாரங்கள் ஐம்பெரும் பூதங்களை குறிப்பதாகவும், ஒவ்வொரு பூதத்திற்கும் ஐந்துவித உபசாரங்களை கொண்டதாகவும் அமைகின்றன.
நிலம்
பிருதிவி என்ற நில சம்பந்தமான உபராசங்கள்: சந்தனம், புஷ்பம், கிழங்கு, வேர், பழம், அன்னம் முதலானவைகளாம்.
நீர்
அப்பு என்ற நீர் சம்பந்தமான உபசாரங்கள்: சலம், பால், தயிர், கோஜலம், வஸ்திரம் முதலியவைகளாம்.
நெருப்பு
அக்னி என்ற நெருப்பு சம்பந்தமான உபசாரங்கள்: பொன், இரத்தினம், தீபம், கற்பூர தீபம், ஆபரணம் முதலியவைகளாம்.
காற்று
வாயு எனும் காற்று சம்பந்தமான உபசாரங்கள்: தூபம், சாமரை அல்லது சாமரம், விசிறி, கொடை, பதாகை முதலானவைகளாம்.
வானம்
ஆகாச எனும் வானம் சம்பந்தமான உபசாரங்கள்: மணி, வாத்தியம், கைமணி ஓசை, தோத்திரம் எனும் ‘மந்திரஒலி உச்சரிப்பு’, கீதம் முதலானவைகளாம்.
மேற்கோள்கள்
பகுப்பு:பூசைக் கிரியைகள்
ஹோய்சாலேஸ்வரர் கோவில்
thumb|250px|ஹளபீட்டில் உள்ள ஹோய்சலேஸ்வரர் கோயில்
ஹோய்சலேஸ்வரர் கோயில் ஒரு சிவன் கோயில் ஆகும். இது இன்றைய இந்தியாவின் கர்நாடக மாநிலத்தில் உள்ள ஹளபீடு என்னும் இடத்தில் உள்ளது. இது 12ஆம் நூற்றாண்டில் போசளப் பேரரசை விஷ்ணுவர்த்தனன் ஆண்டுவந்த காலத்தில் கட்டப்பட்டது. இக் கோயில் கி.பி 1121 ஆம் ஆண்டில் கட்டி முடிக்கப்பட்டது. 14 ஆம் நூற்றாண்டின் தொடக்கத்தில் வட இந்தியாவிலிருந்து படையெடுத்த டெல்லி சுல்தானகப் படைகள் ஹளபீட்டைத் தாக்கிக் கொள்ளையிட்டபோது, இக் கோயிலும் அழிவுக்கு உள்ளாகிக் கவனிப்பாரற்ற நிலைக்குத் தள்ளப்பட்டது. முன்னர் துவாரசமுத்திரம் என அழைக்கப்பட்ட ஹளபீடு, பேளூரில் இருந்து 16 கிமீ தொலைவிலும், ஹாசனில் இருந்து 31 கிமீ தொலைவிலும் உள்ளது. மைசூரில் இருந்து இதன் தூரம் 149 கிமீ ஆகும்.
வரலாறு
thumb|150px|left|ஹோய்சலேஸ்வரர் கோயிலில் காணப்படும் சிவா, பார்வதி சிலை அக்காலத்தில் போசளப் பேரரசை ஆண்டுவந்த விஷ்ணுவர்த்தன ஹோய்சலேஸ்வரன் என அழைக்கப்பட்ட விஷ்ணுவர்த்தனன் என்னும் மன்னனின் பெயரைத் தழுவியே இக் கோயிலின் பெயர் ஏற்பட்டதாகப் பதிவுகள் காட்டுகின்றன. இருந்தாலும், இக் கோயில் மன்னனால் அன்றி நகரத்தின் செல்வந்தர்களான குடிமக்களாலேயே கட்டுவிக்கப்பட்டதாகத் தெரிகிறது. கேதமல்லன், கேசரசேத்தி என்னும் இருவர் இவர்களுள் குறிப்பிடத் தக்கவர்கள் ஆவர். இக் கோயிலின் கட்டுமானப் பணிகள் பேலூரில் கட்டப்பட்டு வந்த வைணவக் கோயிலான சென்னகேசவர் கோயிலுக்குப் போட்டியாகவே நடைபெற்றதாகக் கூறப்படுகிறது. இக் கோயில் 11 ஆம் நூற்றாண்டில் கட்டப்பட்ட பெரிய குளம் ஒன்றை நோக்கியபடி அமைந்துள்ளது. இதற்கு யகாச்சி ஆற்றுக்குக் குறுக்கே அமைக்கப்பட்டிருந்த அணைக்கட்டு ஒன்றிலிருந்து வாய்க்கால்கள் மூலம் நீர் வழங்கப்பட்டது. இக் குளம் ஹோய்சலேஸ்வரர் கோயில் கட்டப்படுவதற்குச் சுமார் 75 ஆண்டுகளுக்கு முன் கட்டப்பட்டது. இக் கோயில் தென்னிந்தியாவில் உள்ள பெரிய சிவன் கோயில்களுள் ஒன்றாகும்.
கட்டிடம்
thumb|300px|கோயிலிலுள்ள நவரங்க மண்டபத்துத் தூண்கள். இக் கோயில் எளிமையான இரட்டை விமானக் கோயில் ஆகும். ஒரு விமானம் ஹோய்சலேஸ்வரருக்கும், மற்றது சாந்தலேஸ்வரருக்கும் உரியது. சாந்தலேஸ்வரர் என்ற பெயர் விஷ்ணுவர்த்தனனின் அரசியாகிய சாந்தலேஸ்வரியின் பெயரைத் தழுவி ஏற்பட்டது ஆகும். நுணுக்கமான சிற்ப வேலைப்பாடுகளைச் செய்வதற்கு உகந்த சோப்புக்கல் எனப்படும் ஒருவகைக் கல்லாலேயே இக் கட்டிடம் கட்டப்பட்டுள்ளது. கோயில் முழுவதும் ஜகதி எனப்படும் மேடையொன்றின் மீது கட்டப்பட்டுள்ளது. இங்குள்ள இரண்டு கோயில்களும் கிழக்கு நோக்கியவையாக அருகருகே அமைக்கப்பட்டுள்ளன. இக்கோயில்கள் ஒவ்வொன்றுக்கும் முன் மண்டபங்கள் உள்ளன. இரண்டு மண்டபங்களும் இணைக்கப்பட்டனவாய்ப் பெரிதாகக் காட்சியளிக்கின்றன. தனித்தனியே இரண்டு கோயில்களும் பேலூரில் அமைந்துள்ள சென்னகேசவர் கோயிலிலும் சிறியவை. கருவறைகளில், சிவனைக் குறிக்கும் எளிமையான லிங்க வடிவங்கள் உள்ளன. உட்பகுதியில் கோயிலின் தளவடிவம் எளிமையாகத் தோற்றம் அளித்தாலும், சுவர்களில் உட்பதிந்தும், வெளியே துருத்திக் கொண்டும் இருக்குமாறு அமைக்கப்பட்டுள்ள பகுதிகளால் வெளிப்புறம் வேறுபாடாகக் காட்சி தருகின்றது. கருவறைகளுக்கு மேல் அமைந்திருந்து இன்று அழிந்து போய்விட்ட சிகரங்கள் இதன் கருவறையைப்போலவும், நல்ல நிலையிலிருக்கும் பிற ஹோய்சாலக் கோயில்களில் காணப்படுவது போலவும் நட்சத்திர (நாள்மீன்) வடிவு கொண்டு இருந்திருக்கலாம் எனக் கருதப்படுகின்றது. இக் கோயில்களின் வெளிச் சுவர்களில் பல நுணுக்கமான வேலைப்பாடுகளுடன் கூடிய சிற்பங்கள் உள்ளன. ஹளபீட்டில் உள்ள இக் கோயில், இந்தியக் கட்டிடக்கலையின் ஒரு சிறப்பான எடுத்துகாட்டு எனப்படுகின்றது.
வெளி இணைப்புகள்
பகுப்பு:இந்துக் கோயில் கட்டிடக்கலை
பகுப்பு:இந்தியக் கோயில்கள்
பகுப்பு:இந்து யாத்திரைத் தலங்கள்
பகுப்பு:கர்நாடகாவில் உள்ள சிவன் கோயில்கள் பகுப்பு:கர்நாடகாவில் உள்ள இந்துக் கோயில்கள் பகுப்பு:பன்னிரண்டாம் நூற்றாண்டு இந்துக் கோயில்கள் பகுப்பு:போசளர் மரபு
வடுகபட்டி (தேனி)
வடுகப்பட்டி (Vadugapatti) இந்தியாவின் தமிழ்நாடு மாநிலத்தில் அமைந்துள்ள தேனி மாவட்டம், பெரியகுளம் தாலுகாவில் அமைந்துள்ள ஒரு கிராமம் ஆகும்.
அமைவிடம்
ஆண்டிபட்டியில் இருந்து பெரியகுளம் செல்லும் சாலையில் பெரியகுளத்திலிருந்து 3 கிமீ (1.9 மைல்) தொலைவில் வடுகபட்டி எனும் கிராமம் உள்ளது. கொடைக்கானல் மலைப்பகுதியின் கீழே உள்ள நிலப் பகுதியில் இக்கிராமம் அமைந்துள்ளது. பல அணைகளும் பிற சுற்றுலாத்தலங்களும் கிராமத்திற்கு அருகில் உள்ளன. வைகை அணை, மஞ்சளார் அணை, சோத்துப்பாறை அணை, கொடைக்கானல், சுருளி நீர்வீழ்ச்சி, கும்பக்கரை நீர்வீழ்ச்சி, தேக்கடி மற்றும் மூணாறு போன்றவை இதற்கு சில எடுத்துக்காட்டுகளாகும். இச்சுற்றுலா பகுதிகள் அனைத்தும் 10 முதல் 60 கிமீ (6.2 முதல் 37.3 மைல்) தொலைவில் உள்ளன.
மக்கள் தொகை
2001 ஆன்டின் இந்திய மக்கள் தொகை கணக்கெடுப்பின்படி, வடுகபட்டியில் மொத்தமாக 12,354 பேர் வாழ்ந்து வந்தனர். இத்தொகையில் ஆண்கள் 6,301 பேரும் (51%), பெண்கள் 6,053 பேரும் (49%) இருந்தனர்.
2011-ஆம் ஆண்டு மக்கள்தொகை கணக்கெடுப்பின்படி, வடுகப்பட்டி பேரூராட்சியில் 3,391 குடும்பங்களைச் சேர்ந்த  13,204 பேர் வாழ்ந்து வந்தனர். 5.12 சகிமீ பரப்பும்,  15  வார்டுகளும், 51 தெருக்களும் கொண்ட இப்பேரூராட்சியானது பெரியகுளம் (சட்டமன்றத் தொகுதி)க்கும், தேனி மக்களவைத் தொகுதிக்கும் உட்பட்டிருந்தது.
கல்வியறிவு
வடுகபட்டியின் வாழ்ந்த மொத்த மக்களில் 74% மக்கள் கல்வியறிவு பெற்றிருந்தனர். தேசிய கல்வியறிவு சராசரியான 59.5% என்பதை விட மிக இது அதிகமாகும். இக்கல்வியறிவு சதவீதம் ஆண்களின் கல்வியறிவு 82%, பெண்களின் கல்வியறிவு 65% என்பதை உள்ளடக்கியுள்ளது. மொத்த மக்கள் தொகையில் பதினொரு சதவீதம் பேர் 6 வயதுக்குட்பட்ட குழந்தைகளாவர்.
சிறப்புகள்
வடுகபட்டி கிராமம் பூண்டு சந்தைக்கு பெயர் பெற்றது. மத்திய ஏலம் வாரம் இருமுறை, வியாழன் மற்றும் ஞாயிற்றுக்கிழமைகளில் நடத்தப்படுகிறது. இங்கு விற்பனையாகும் பெரும்பாலான பூண்டு மற்ற நகரங்களுக்கு மொத்தமாக ஏற்றுமதி செய்யப்படுகிறது. பாடலாசிரியர் கவிபேரரசு வைரமுத்து வடுகபட்டியைச் சேர்ந்தவர்.
மேற்கோள்கள்
பகுப்பு:தேனி மாவட்ட ஊராட்சி ஒன்றியங்கள் பகுப்பு:தேனி மாவட்ட ஊராட்சிகள் பகுப்பு:தேனி மாவட்ட எழுத்தாளர்கள்
இளநாங்கூர் ஐயனார் கோயில்
இளநாங்கூர் ஐயனார் கோயில் தமிழ்நாட்டில் கடலூர் மாவட்டம், இளநாங்கூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஐயனார், பூரணி புஷ்கலை சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மதுக்கூர்
மதுக்கூர் (ஆங்கிலம்:Madukkur), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் பட்டுக்கோட்டை வட்டத்தில் இருக்கும் ஒரு பேரூராட்சி ஆகும்.
அமைவிடம்
மதுக்கூர் பேரூராட்சிக்கு கிழக்கே முத்துப்பேட்டை  18 கிமீ; மேற்கே பட்டுக்கோட்டை 12 கிமீ; வடக்கே மல்லிப்பட்டினம் 35 கிமீ; தெற்கே மன்னார்குடி 22 கிமீ தொலைவில் உள்ளது.
பேரூராட்சியின் அமைப்பு
5 சகிமீ பரப்பும்,  15அ வார்டுகளும்,  32  தெருக்களும் கொண்ட இப்பேரூராட்சி  பட்டுக்கோட்டை (சட்டமன்றத் தொகுதி)க்கும், தஞ்சாவூர் மக்களவைத் தொகுதிக்கும் உட்பட்டது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி  4,007  வீடுகளும், 16,266  மக்கள்தொகையும் கொண்டது.
புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 3 மீட்டர் (9 அடி) உயரத்தில் இருக்கின்றது.
ஆதாரங்கள்
பகுப்பு:தஞ்சாவூர் மாவட்டத்தில் உள்ள பேரூராட்சிகள்